
U Podgorici, dana 06.04.2026. godine

POZIV AKCIONARIMA ZA REDOVNU SJEDNICU

SKUPŠTINE AKCIONARA 
UNIVERSAL CAPITAL BANK AD PODGORICA
Na osnovu članova 260 i 261 Zakona o privrednim društvima („Službeni list Crne Gore“, br. 090/25 od 06.08.2025. godine i 121/25 od 21.10.2025. godine) i Odluke Nadzornog odbora o sazivanju redovne sjednice Skupštine akcionara Universal Capital Bank AD Podgorica, saziva se

REDOVNA SJEDNICA SKUPŠTINE AKCIONARA

i pozivaju se akcionari Universal Capital Bank AD Podgorica da prisustvuju redovnoj sjednici Skupštine akcionara, koja će se održati dana 29.04.2026. godine (srijeda), u sjedištu Banke, na adresi: ul. Stanka Dragojevića bb, 81000 Podgorica, Crna Gora, sa početkom u 11:00 časova, sa sljedećim dnevnim redom:
1. Izbor predsjednika Skupštine akcionara;

2. Razmatranje i usvajanje godišnjeg izvještaja o poslovanju banke sa izvještajem nezavisnog spoljnjeg revizora za 2025. godinu;

3. Razmatranje i usvajanje Odluke o raspodjeli dobiti; 

4. Razmatranje i usvajanje Odluke o naknadama članova Nadzornog odbora; 

5. Razmatranje i usvajanje Izvještaja o naknadama;

6. Razmatranje i usvajanje Odluke o kolektivnoj primjerenosti Nadzornog odbora;

7. Razmatranje i usvajanje Izvještaja o radu Nadzornog odbora za 2025. godinu;

8. Razno;

Odluke po svim tačkama dnevnog reda donose se većinom glasova prisutnih ili zastupanih akcionara ili putem glasačkih listića, pod uslovom da Skupštini prisustvuju akcionari koji posjeduju najmanje polovinu od ukupnog broja akcija sa pravom glasa (12967323 akcija od ukupno 25934646 akcija sa pravom glasa). Sve akcije Universal Capital Bank AD Podgorica su obične akcije i svaka akcija daje pravo na jedan glas.
Akcionari imaju pravo da opunomoće drugo lice da glasa kao njihov punomoćnik na Skupštini ili da obavlja druge pravne radnje. Potpis na punomoćju mora biti ovjeren u skladu sa zakonom. Punomoćje može biti opozvano, a smatraće se da je opozvano i ako akcionar kasnije da drugo punomoćje ili lično glasa na sjednici Skupštine. Punomoćje se može dostaviti na adresu: ul. Stanka Dragojevića bb, Podgorica, najkasnije do dana održavanja Skupštine do 9:00 časova ili putem elektronske pošte na adresu info@ucbank.me. Original punomoćja mora biti dostavljen najkasnije do početka sjednice Skupštine akcionara.
Akcionari mogu ostvariti pravo glasa i bez prisustva sjednici Skupštine, dostavljanjem popunjenog glasačkog listića, na adresu: ul. Stanka Dragojevića bb, Podgorica, najkasnije do dana održavanja Skupštine do 9:00 časova. Potpis akcionara ili ovlašćenog lica akcionara na glasačkom listiću mora biti ovjeren u skladu sa zakonom. Samo blagovremeno dostavljen i uredno popunjen glasački listić uzeće se u obzir prilikom utvrđivanja rezultata glasanja.  

Pravo na predlaganje izmjena i dopuna dnevnog reda

Jedan ili više akcionara koji posjeduju namjanje 5% akcija sa pravom glasa imaju pravo da predlože:
- Izmjene dnevnog reda u dijelu donošenja drugačije odluke po postojećim tačkama, uz obrazloženje i predlog odluke.
- Dopunu dnevnog reda novim tačkama, uz obrazloženje i predlog odluke.

Predlog se dostavlja u pisanom obliku, uz podatke o podnosiocu i broju akcija u roku od najkasnije 15 dana prije dana održavanja sjednice putem elektronske pošte na e-mail adresu: Jelena.vukicevic@ucbank.me , ili putem pošte na aresu: ul. Stanka Dragojevića bb, 81000 Podgorica.
Dnevni red sjednice Skupštine akcionara se može izmijeniti, odnosno dopuniti i na samoj sjednici ako su prisutni svi akcionari sa pravom glasa i ako jednoglasno prihvate izmjenu, odnosno dopunu dnevnog reda.

Predlozi izmjena i dopuna dnevnog reda objavljuju se na internet stranici Banke bez odlaganja.

Pravo na postavljanje pitanja

Svaki akcionar koji im pravo učešća na sjednici Skupštine akcionara može postavljati pitanju u vezi sa tačkama dnevnog reda i dostavljenim materijalima, kao i druga pitanja u vezi sa društvom u mjeri u kojoj su odgovori na ta pitanja neophodni za pravilnu procjenu pitanja koja se odnose na tačke dnevnog reda sjednice. Rok za postavljanje pitanja je najkasnije 14 dana prije dana održavanja sjednice, dostavljanjem upita putem elektronske pošte na e-mail adresu: Jelena.vukicevic@ucbank.me , ili putem pošte na aresu: ul. Stanka Dragojevića bb, 81000 Podgorica. Odgovori se daju tokom sjednice Skupštine akcionara, a ako to nije moguće, najkasnije 14 dana od dana održavanja sjednice.

Akcionari mogu dobiti dodatne informacije, izvršiti uvid u materijale za sjednicu i predloge odluka sa obrazloženjem u sjedištu Universal Capital Bank AD Podgorica i na telefon broj: +382 20 481 414, svakog radnog dana od 10:00 – 15:00 časova. Informacije o održavanju Skupštine, predlozi odluka sa obrazloženjem, izvještaji i obrasci punomoćja i glasačkih listića dostupni su na internet stranici www.ucbank.me, počev od 06.04.2026. godine.
Svojstvo akcionara utvrđuje se na dan slanja poziva 06.04.2026. godine.
Obavještenje o sazivanju redovne sjednice Skupštine akcionara Universal Capital Bank AD Podgorica koja je zakazana za 29.04.2026. godine upućuje se na adrese akcionara iz jedinstvene evidencije akcionara Centralnog klirinškog depozitarnog društva (CKDD) i objavljivanjem na internet stranici Banke. 

